Document ID: 32010D0618

DEĊIŻJONI TAL-KUMMISSJONI
tal-14 ta’ Ottubru 2010
dwar l-ammonti trasferiti mill-programmi nazzjonali ta’ appoġġ fis-settur tal-inbid għall-Iskema ta’ Pagament Uniku kif previst fir-Regolament tal-Kunsill (KE) Nru 1234/2007
(notifikata bid-dokument numru C(2010) 7042)
(It-testi bil-Franċiż, bil-Grieg, bl-Ingliż, bil-Malti u bl-Ispanjol biss huma awtentiċi)
(2010/618/UE)
IL-KUMMISSJONI EWROPEA,
Wara li kkunsidrat it-Trattat dwar il-funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 103za tiegħu,
Billi:
(1)
L-Artikolu 103n tar-Regolament (KE) Nru 1234/2007 jipprovdi li l-allokazzjoni tal-fondi Komunitarji disponibbli kif ukoll il-limiti baġitarji għall-programmi nazzjonali ta’ appoġġ fis-settur tal-inbid huma stabbiliti fl-Anness Xb għal dak ir-Regolament.
(2)
Skont l-Artikolu 103o tar-Regolament (KE) Nru 1234/2007, xi Stati Membri pprevedew it-trasferiment tal-fondi tal-Iskema ta’ Pagament Uniku jew ipprovdew għal bidliet sussegwenti fil-programmi nazzjonali ta’ appoġġ.
(3)
L-Artikolu 3 tar-Regolament tal-Kummissjoni (KE) Nru 555/2008 (2) jipprovdi li l-Istati Membri għandhom jinnotifikaw kwalunkwe trasferiment sussegwenti lill-Iskema ta’ Pagament Uniku qabel l-1 ta’ Diċembru ta’ qabel is-sena kalendarja li fiha jkun applikabbli.
(4)
F’ġieh iċ-ċarezza u skont l-Artikolu 103za tar-Regolament (KE) Nru 1234/2007, il-Kummissjoni għandha tippubblika l-ammonti nnotifikati mill-Istati Membri konċernati skont l-Artikoli 2 u 3 tar-Regolament (KE) Nru 555/2008.
(5)
Il-miżuri stipulati b’din id-Deċiżjoni huma konformi mal-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DIN ID-DEĊIŻJONI:
Artikolu 1
L-ammonti trasferiti mill-programmi nazzjonali ta’ appoġġ għall-Iskema ta’ Pagament Uniku fir-rigward tas-snin finanzjarji 2010-2013 huma stabbiliti fl-Anness għal din id-Deċiżjoni.
Artikolu 2
Din id-Deċiżjoni hija indirizzata lir-Repubblika Ellenika, ir-Renju ta’ Spanja, il-Gran Dukat tal-Lussemburgu, ir-Repubblika ta’ Malta u r-Renju Unit tal-Gran Brittanja u l-Irlanda ta’ Fuq.
Magħmul fi Brussell, l-14 ta’ Ottubru 2010.

Labels: 17
19
5
7
6